A Nostra Segnora ‘e Intro ‘e rios

No podet gloria agiungher s'estru umanu
a Maria, 'e chelu istella pura:
ca est che cherrer agiungher dulcura
a su mele, o fiore a su eranu

o puru un'ischindita a su vulcanu
o a su nie friscu e biancura
o a su sole bellesa e lugura
o un'utìu 'e abba a s'oceànu,

agiungher a sas istellas un'istella
o una foza ilde a sa foresta,
a su desertu una minuda rena.

Maria in sa vertude est sa prus bella
e in s’amore sa pius onesta 
e in sa paghe sa pius serena.

Su duos de Austu 1973